Pasientdata med hovedfokus på pasientens behov for ernæring

Pasienten jeg har valgt å skrive om er en mann i 90årene. Han har levd et aktivt liv, og jobbet innenfor håndverkeryrket i mange år.  Pasienten har tidligere bodd på omsorgshjem, og kom til sykehjem for flere år siden da han begynte å bli dement. 

Han har ingen spesielle ernæringsbehov. Nødvendig kosttilskudd får han gjennom tabletter.

Pasienten spiser sunn og god mat og har god matlyst. Han er i stand til å spise selv, om man tilrettelegger for han. Maten må stå foran han og det er viktig å mose kjøttet til han, da han ofte sovner under måltidet, noen som lett kan føre til at han får kjøttet satt fast i halsen og kan bli kvelt. Potet og grønnsaker spises oppkuttet. Han spiser med gaffel og skje, og bruker smikke. 

Pasienten er i fin form, han spiser og drikker nok, og hans BMI (Body Mass Index, kg/ høyde ²) viser at han er overvektig. Men selv om BMI-indeksen brukes av Verdens Helseorganisasjon (WHO) har den flere feilkilder. En av dem er at BMI-indeksen ikke skiller mellom fett- og muskelmasse (Verdens helseorganisasjon (WHO) og Statens ernæringsråd), så det er mulig at pasientens BMI slå ut som overvektig fordi han har en stor muskelmasse fra sin aktive fortid.
Pasienten er 1.75 cm høy og veier 85 kg, BMI=  85 / 1.75 ² = 27

BMI på under 18,5 = undervektig. 
BMI på mellom 18,5 og 24,9 = normal kroppsvekt. 

BMI på mellom 25 og 29,9 = overvektig. 

BMI på 30 og over = fedme. 

BMI på 35 - 39,9 = fedme, klasse II. 

BMI på 40 og over = fedme, klasse III (ekstrem fedme)

(Verdens helseorganisasjon (WHO) og Statens ernæringsråd.)

Pasientens ernæringsplan:

Kl 0900, frokost består av: 

4 halve skiver med forskjellig pålegg

et egg

kaffe med fløte

lettmelk

Kl 1300, middag består av: 

Forskjellig, kjøtt og fisk

drikker mange glass saft til middag

dessert

Kl 1515, kaffepause består av:

Kaffe

Kake, eller lignende

Kl 1800, kvelds består av:

4 halve skiver med forskjellig pålegg

lettmelk

Pasienten bruker tannprotese, men det er ingen hinder for han, og han trives best med å ha den på konstant. Tas kun ut for rens. 
Pasienten bruker bleie, men går på toalettet etter middag før han hviler.

Pasienten er svært glad i dessert, og spiser ofte to porsjoner, spør man pasienten selv hva han vil ha på skiven, svarer han sukker eller sirup. Sykepleierne på sykehjemmet mener at de eldre ofte er veldig glad i søtt fordi at, etter hvert som man blir eldre svekkes smaksløkene, og den av smakene man kjenner best er søtsmaken. 

